We Were Soldiers

***We Were Soldiers*** (títol orichinal en anglés, en aragonés ***Nusatros yeramos soldaus***, estrenada en Aragón con o títol en castellano de ***Cuando éramos soldados***, en aragonés ***Cuan yeramos soldaus***) ye una cinta de cine belico coproducida por o cine estausunidense, lo cine britanico, lo cine francés y lo cine alemán estrenada l'anyo 2002, dirichida por Randall Wallace seguntes un guión adaptau por él mesmo, basau en o libro publicau por Hal Moore y Joseph L. Galloway en 1992, *[[We Were Soldiers Once… and Young]]*, que reculle las experiencias de Hal Moore mientres a batalla d'Ia Drang en 1965 mientres a guerra de Vietnam), con una banda sonora orichinal de Nick Glennie-Smith, una dirección de fotografía de Dean Semler, una producción cinematografica de Bruce Davey, Stephen McEveety y Randall Wallace ta las productoras *[[Icon Productions]]* y *[[Wheelhouse Entertainment]]* y que conta con un elenco d'o cual en fan parte, entre d'atros, os actors Mel Gibson, Madeleine Stowe, Greg Kinnear, Sam Elliott, Chris Klein, Keri Russell, Barry Pepper, Đơn Dương, Ryan Hurst, Robert Bagnell, Marc Blucas, Josh Daugherty, Jsu Garcia, Clark Gregg, Jon Hamm, Blake Heron, Erik MacArthur, Desmond Harrington, Dylan Walsh, Brian Tee y Johnny Tri Nguyen.

En 1954, mientres a Primera Guerra d'Indochina, s'escaició la batalla d'o paso Mang Yang, a on o Viet Minh redotó a l'exercito francés. Once anyos dimpués, en primerías d'a guerra de Vietnam, designan a lo *tenient coronel [[Hal Moore]]*, de l'exercito estausunidense, ta que organice un batallón d'infantería que en cuentas de viachar en cambions y atros transportes terrestres, plegue y marche d'a batalla amontada en helicopteros. Recruta y organiza a lo suyo batallón, y bien luego lis plega la orden de marchar a combatir en Vietnam. En plegar en Vietnam, prencipia un ataque contra una base militar estausunidense, o seche de Plei Me, y ordenan a *Moore* levar a los suyos soldaus en a retraguarda d'os nortvietnamitas y destruyir a los atacants. Tanimientres, os mandos desconoixen a composición exacta d'as tropas enemigas y cuan *Moore* plega con o primer grupo d'os suyos 400 soldaus descubren por un presonero que en a val d'o río Ia Drang a on han plegau tien o suyo campamento una división bien experimentada formada por 4.000 soldaus bien entrenaus. Encara que con muitas baixas, *Moore* consigue organizar un puent aerio con os helicopteros ta fer plegar a toz os suyos soldaus, recebindo amás lo refirme d'artillería dende la base estausunidense atacada, d'os mesmos helicopteros y de bombarderos. Siultaniament, dende lo día siguient l'exercito prencipia a ninviar notificacions a las mullers d'os soldaus muertos, fendo-las plegar a traviés de taxis, y la muller de *Moore*, *Julia Moore* s'implica demanando que li ninvíen a ella las notificacions ta fer-las plegar ella mesma en os suyos destinatarios. Ixa nueit, *[[Nguyen Huu An]]*, lo chefe d'ps nortvietnamitas, ordena un ataque cheneral, y dende lo maitín *Moore* veye que las suyas tropas son el periglo y activa *[[flecha crevada]]*, un sinyal en codigo ta indicar que una unidat militar ye en greu periglo y demana cualsiquier aduya disponible. Como respuesta, plegan muitos bombarderos y cazas estausunidenses que colaboran a reusar os ataques. *Moore* y las suyas tropas s'amanan a lo centro de mando vietnamita pero son bien amán d'estar emboscaus, salvando-se nomás que por o refirme d'os helicopteros y conseguindo fer reblar a l'enemigo gracias a ixo.

A cinta s'ambienta en dos momentos concretos, en 1954 en Vietnam y en 1965 en Estaus Unius y Vietnam, y las suyas escenas se filmoron en Fort Hunter Liggett en California y en Fort Bragg en Cheorchia, amás d'en Columbus (Cheorchia) y Morro Bay y Pasadena (California).

**We Were Soldiers** ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''We Were Soldiers'' en Internet Movie Database.
*  ''We Were Soldiers'' en TCM Movie.
*  ''We Were Soldiers'' en l**[[American Film Institute Catalog]]'' de l**American Film Institute''.